ROZHODNUTIE KOMISIE
z 18. februára 2005,
ktorým sa mení a dopĺňa rozhodnutie 2003/760/ES, ktoré ustanovuje osobitné podmienky, ktoré usmerňujú dovoz produktov rybolovu z Francúzskej Polynézie, pokiaľ ide o určenie príslušného orgánu a model zdravotného osvedčenia
(oznámené pod číslom dokumentu K(2005) 356)
(Text s významom pre EHP)
(2005/154/ES)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na smernicu Rady 91/493/EHS z 22. júla 1991, ustanovujúcu zdravotné podmienky na výrobu a umiestňovanie rybích výrobkov na trh (1), a najmä na jej článok 11 ods. 1,
keďže:
(1)
Komisia vo svojom rozhodnutí 2003/760/ES (2) vymedzila na overenie a potvrdzovanie zhody produktov rybolovu a akvakultúry s požiadavkami smernice 91/493/EHS ako príslušný orgán vo Francúzskej Polynézii „Département de la Qualité Alimentaire et de l’Action Vétérinaire (DQAAV) du Service de Développement Rural du Ministère de l’Agriculture et de l’Élevage“.
(2)
V dôsledku reštrukturalizácie štátnej správy v Polynézii sa príslušný orgán zmenil na „Département de la qualité alimentaire et de l’action vétérinaire (DQAAV) du Ministère de la promotion des ressources naturelles, chargé de la perliculture, de la pêche, de l’aquaculture, de l’agriculture, de l’élevage, des eaux et forêts et de la recherche“.
(3)
Tento nový orgán je spôsobilý riadne overovať uplatňovanie platných pravidiel.
(4)
Orgán DQAAV poskytol formálne záruky na dodržiavanie noriem hygienických kontrol a monitorovanie produktov rybolovu a akvakultúry podľa smernice 91/493/EHS a na plnenie hygienických požiadaviek, ktoré sa zhodujú s požiadavkami ustanovenými v uvedenej smernici.
(5)
Rozhodnutie 2003/760/ES by sa preto malo zodpovedajúcim spôsobom zmeniť a doplniť.
(6)
Opatrenia stanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
PRIJALA TOTO ROZHODNUTIE:
Článok 1
Rozhodnutie 2003/760/ES sa mení a dopĺňa takto:
1.
Článok 1 sa nahrádza takto:
„Článok 1
‚Département de la qualité alimentaire et de l’action vétérinaire (DQAAV) du Ministère de la promotion des ressources naturelles, chargé de la perliculture, de la pêche, de l’aquaculture, de l’agriculture, de l’élevage, des eaux et forêts et de la recherche‘ je príslušným orgánom vo Francúzskej Polynézii na overenie a potvrdzovanie zhody produktov rybolovu a akvakultúry s požiadavkami smernice 91/493/EHS.“
2.
Príloha I sa nahrádza textom uvedeným v prílohe k tomuto rozhodnutiu.
Článok 2
Toto rozhodnutie sa uplatňuje od 10. apríla 2005.
Článok 3
Toto rozhodnutie je určené členským štátom.
V Bruseli 18. februára 2005